b"\n_START_ARTICLE_\nCongr\xc3\xa9s de Nova Caled\xc3\xb2nia\n_START_PARAGRAPH_\nEl Congr\xc3\xa9s de Nova Caled\xc3\xb2nia \xc3\xa9s l'assemblea legislativa de Nova Caled\xc3\xb2nia. \xc3\x89s l'hereva d'un llarg passat institucional i, al llarg de la hist\xc3\xb2ria del Territori, ha tingut molts noms i maneres de funcionament: Consell General de 1885 a 1957, Assemblea Territorial de 1957 a 1985 i despr\xc3\xa9s al Congr\xc3\xa9s Territorial de 1985 a 1999. La seu es troba a Boulevard Vauban, 1 de Noum\xc3\xa9a centre de la ciutat.\n_START_SECTION_\nForma d'elecci\xc3\xb3\n_START_PARAGRAPH_\nEl congr\xc3\xa9s \xc3\xa9s elegit cada cinc anys alhora que les Assemblees de les prov\xc3\xadncies. T\xc3\xa9 54 membres, elegits per les assemblees provincials, a ra\xc3\xb3 de set membres de l'assemblea de les Illes Loyaut\xc3\xa9, 15 de l'assemblea de la Prov\xc3\xadncia del Nord i 32 de la Prov\xc3\xadncia del Sud.\n_START_SECTION_\nPresident\n_START_PARAGRAPH_\nEl president del Congr\xc3\xa9s \xc3\xa9s elegit pels membres d'aquesta instituci\xc3\xb3 durant la sessi\xc3\xb3 d'obertura de cada per\xc3\xadode anual de sessions. Si cap candidat per a aquest c\xc3\xa0rrec rep una majoria absoluta de vots (28 vots) en les dues primeres votacions, n'hi ha prou amb una majoria relativa a la 3a volta. Aquesta elecci\xc3\xb3 es renova anualment, en l'obertura de cada per\xc3\xadode de sessions.\n_START_SECTION_\nGovern\n_START_PARAGRAPH_\nEl govern est\xc3\xa0 format pel President, 8 vicepresidents, 2 secret\xc3\xa0ries i 2 questors. El vice-presidents, secretaris i els q\xc3\xbcestors s\xc3\xb3n elegits d'una llista interna, de representaci\xc3\xb3 proporcional.\n_START_SECTION_\nLa Comissi\xc3\xb3 Permanent\n_START_PARAGRAPH_\n\xc3\x89s elegit tamb\xc3\xa9 anualment entre els seus membres i amb representaci\xc3\xb3 proporcional dels grups elegits de les llistes fetes per ells. Es compon d'11 membres que nomenen un president, un vicepresident i un secretari. Aquesta comissi\xc3\xb3 es reuneix despr\xc3\xa9s de les sessions del Congr\xc3\xa9s a fi de votar certs texts reglamentaris (deliberacions) de les \xc3\xa0rees delegades a la instituci\xc3\xb3, i no pot votar ni les lleis del pa\xc3\xads ni les de pressupost.\n_START_SECTION_\nVot de les lleis territorials i de les compet\xc3\xa8ncies transferides\n_START_PARAGRAPH_\nEl Congr\xc3\xa9s \xc3\xa9s l'\xc3\xb2rgan legislatiu del Territori. Vota les lleis territorials per majoria absoluta, que li s\xc3\xb3n presentades pel govern a proposta d'un o m\xc3\xa9s electes del Congr\xc3\xa9s. Tamb\xc3\xa9 es vota per majoria de tres cinquenes parts les transfer\xc3\xa8ncies de compet\xc3\xa8ncies de l'Estat al Territori.\n_START_SECTION_\nElecci\xc3\xb3 del govern de Nova Caled\xc3\xb2nia i el seu control\n_START_PARAGRAPH_\nAl comen\xc3\xa7ament de cada mandat, el Congr\xc3\xa9s elegir\xc3\xa0 per votaci\xc3\xb3 de llistes presentades pels partits pol\xc3\xadtics representats, el Govern de Nova Caled\xc3\xb2nia, despr\xc3\xa9s de determinar el nombre de membres (entre 5 i 11). El Govern actual, sorgit arran de les darreres eleccions provincials el 6 de juny de 2009, est\xc3\xa0 integrada per 11 membres, entre els 7 elegits d'una llista comuna no independentista (3 de Cal\xc3\xa9donie ensemble, 3 Reagrupament-UMP i un LMD), 3 sobre la llista batejada FLNKS dominada per Uni\xc3\xb3 Caledoniana (2 d'UC i un del FLNKS proper a UC) i un per la llista UNI-Palika. El Congr\xc3\xa9s pot enderrocar el govern pel vot d'una moci\xc3\xb3 de censura per majoria de dos ter\xc3\xa7os."